S prvou investičnou fázou má TMR podľa zverejnených informácií začať na jar tohto roka. V prvej etape do zimnej sezóny 2017/2018 plánuje preinvestovať 30 miliónov eur. Stredisko dostane 10-miestnu kabínkovú lanovku v lokalite Parking u Kowalskiego a dve nové 6-sedačkové lanovky v lokalite Solisko.
Okrem toho chce spoločnosť modrou zjazdovkou zabezpečiť prepojenie dvoch lyžiarskych areálov. Projekt počíta aj s vybudovaním umelého zasnežovania a retenčnej nádrže na vodu. V druhej etape investícií v rovnakom objeme 30 miliónov eur by mali pribudnúť dve 6-sedačkové lanovky a jedna 8-miestna lanovka.
Neprehliadnite
- TMR zdražil skipasy, v Jasnej na 38 eur
Lyžiari v najväčších skiareáloch na Slovensku si v nadchádzajúcej sezóne...
- Poľské kopce zasnežia investície J&T
Spoločnosť Tatry Mountain Resorts investovala do poľského lyžiarskeho strediska,...
- TMR si vďaka počasiu mädlí ruky
Sspoločnosť Tatry mountain resorts výrazne zvýšila zisk i výnosy
Projekt počíta aj s vybudovaním 1 500 parkovacích miest. TMR odhaduje, že v najbližších rokoch sa iba v samotnom lyžiarskom stredisku SON vytvorí približne 200 nových pracovných miest a v rámci subdodávateľov spoločnosti ďalších 500 pracovných miest. Od plánovaných investícií do infraštruktúry a modernizácie SON spoločnosť očakáva, že počas prvej etapy projektu vzrastie počet návštevníkov na viac ako 500-tisíc ročne.
Spoločnosť TMR pôsobí v oblasti cestovného ruchu v strednej a východnej Európe, pričom vlastní a prevádzkuje horské strediská a hotely. Do konca roka 2015 preinvestovala do rozvoja a modernizácie stredísk takmer 206 miliónov eur. Akcie TMR sú obchodované na troch európskych burzách, v Bratislave, Prahe a vo Varšave.